Είμαι μηχανικός βιομηχανίας.
Ο στόχος της ζωή μου πάντα ήταν να φτιάχνω
όλο και περισσότερα προϊόντα
στον ελάχιστο χρόνο και με ελάχιστους πόρους.
Όταν δούλευα στην Τογιότα,
ήξερα μόνο πώς να φτιάχνω αυτοκίνητα.
μέχρι που συνάντησα τον Δρα Ακίρα Μιγιαουάκι,
που ήρθε στο εργοστάσιό μας για να φτιάξει ένα δάσος μέσα σε αυτό
για να το κάνει να έχει ουδέτερο ισοζύγιο άνθρακα.
Ήμουν τόσο γοητευμένος
που αποφάσισα να μάθω αυτή τη μεθοδολογία
μπαίνοντας στην ομάδα του ως εθελοντής.
Σύντομα, άρχισα να φτιάχνω ένα δάσος
στην πίσω αυλή του δικού μου σπιτιού,
και να πώς φαίνεται μετά από τρία χρόνια.
Αυτά τα δάση,
σε σύγκριση με μια συμβατική φυτεία,
μεγαλώνουν 10 φορές γρηγορότερα,
είναι 30 φορές πιο πυκνά,
και 100 φορές πιο πλούσια σε βιοποικιλότητα.
Στα δύο χρόνια που έχουμε αυτό το δάσος στην πίσω αυλή μας,
παρατηρούσα ότι τα υπόγεια ύδατα
δεν στέρευαν τα καλοκαίρια,
ο αριθμός των ειδών των πουλιών που εντόπισα σε αυτή την περιοχή
διπλασιάστηκε.
Η ποιότητα του αέρα βελτιώθηκε,
και αρχίσαμε να μαζεύουμε εποχιακά φρούτα
που μεγάλωναν χωρίς προσπάθεια
ακριβώς στην πίσω αυλή του σπιτιού μας.
Ήθελα να καταφέρω περισσότερα με αυτά τα δάση.
Συγκινήθηκα τόσο από τα αποτελέσματα
που ήθελα να φτιάξω αυτά τα δάση
με την ίδια οξύνοια με την οποία φτιάχνουμε αυτοκίνητα
ή γράφουμε λογισμικά ή κάνουμε κάποια δουλειά κυρίαρχης τάσης,
έτσι ίδρυσα μια εταιρία,
έναν πλήρη πάροχο υπηρεσιών
για να δημιουργήσει αυτά τα ντόπια φυσικά δάση.
Αλλά για να κάνουμε την αναδάσωση σαν μια εταιρία κυρίαρχης τάσης
ή μια βιομηχανία, έπρεπε να τυποποιήσουμε
τη διαδικασία της κατασκευής δάσους.
Πήραμε ως σημείο αναφοράς το Σύστημα Παραγωγής της Τογιότα
γνωστό για την ποιότητα και αποτελεσματικότητά του
για τη διαδικασία κατασκευής δασών.
Για παράδειγμα, ο πυρήνας του ΤPS,
το Σύστημα Παραγωγής της Τογιότα, βασίζεται στο heijunka
το οποίο κάνει την παραγωγή
διαφορετικών μοντέλων αυτοκινήτων
σε μία μόνο γραμμή συναρμολόγησης.
Αντικαταστήσαμε αυτά τα αυτοκίνητα με δέντρα,
και με αυτόν τον τρόπο μπορούμε να κάνουμε πολυεπίπεδα δάση.
Αυτά τα δάση χρησιμοποιούν 100 τοις εκατό κάθετο χώρο.
Είναι τόσο πυκνά
δεν μπορείτε ούτε να περπατήσετε μέσα σε αυτά.
Για παράδειγμα, μπορούμε να φτιάξουμε ένα δάσος 300 δέντρων
σε μια περιοχή τόσο μικρή όσο ο χώρος πάρκινγκ έξι αμαξιών.
Για να μειώσουμε το κόστος και το δικό μας αποτύπωμα άνθρακα,
αρχίσαμε να χρησιμοποιούμε τοπική βιομάζα
σαν βελτιωτικό εδάφους και λιπάσματα.
Για παράδειγμα, κελύφη καρύδας σπασμένα σε μια μηχανή
ανακατεμένα με άχυρο ρυζιού,
σκόνη από φλοιό ρυζιού ανακατεμένη με βιολογική κοπριά
τελικά πέφτει σε έδαφος στο οποίο
φυτεύονται τα δάση μας.
Αφού φυτευτούν, χρησιμοποιούμε γρασίδι ή άχυρο ρυζιού
για να καλύψουμε το χώμα
έτσι ώστε όλο το νερό που πηγαίνει στην άρδευση
δεν εξατμίζεται πίσω στην ατμόσφαιρα.
Με αυτούς τους απλούς αυτοσχεδιασμούς,
μπορούμε να φτιάξουμε ένα δάσος
με κόστος τόσο χαμηλό όσο το κόστος ενός iPhone.
Σήμερα, φτιάχνουμε δάση σε σπίτια,
σε σχολεία, ακόμη και σε εργοστάσια με τις μεγάλες εταιρίες.
Αλλά αυτό δεν είναι αρκετό.
Υπάρχει ένας τεράστιος αριθμός ανθρώπων
που θέλουν να πάρουν τα πράγματα στα δικά τους χέρια.
Έτσι το κάνουμε να συμβεί.
Σήμερα, δουλεύουμε σε μια πλατφόρμα βασισμένη στο Ίντερνετ
όπου πρόκειται να μοιραστούμε τη μεθοδολογία μας
σε ένα λογισμικό ανοιχτού κώδικα
που μπορεί να χρησιμοποιήσει οποιοσδήποτε
για να φτιάξει το δάσος του
χωρίς τη φυσική μας παρουσία,
χρησιμοποιώντας τη μεθοδολογία μας.
Με το πάτημα ενός κουμπιού,
μπορούν να γνωρίσουν όλα τα είδη του τόπου τους.
Εγκαθιστώντας έναν μικρό αισθητήρα υλικού στον χώρο
μπορούμε να κάνουμε τεστ εδάφους εξ αποστάσεως
και χρησιμοποιώντας το μπορούμε να δώσουμε οδηγίες βήμα βήμα
στο πώς να φτιάξουμε ένα δάσος εξ αποστάσεως.
Επίσης μπορούμε να παρακολουθήσουμε το μεγάλωμα αυτού του δάσους
χωρίς να είμαστε στον χώρο.
Αυτή η μεθοδολογία, πιστεύω,
έχει μια προοπτική.
Με την κοινή χρήση, μπορούμε να φέρουμε πίσω τα ντόπια δάση.
Τώρα, όταν πάτε πίσω στο σπίτι,
αν δείτε ένα άγονο κομμάτι γης,
θυμηθείτε ότι μπορεί να είναι ένα πιθανό δάσος.
Σας ευχαριστώ πάρα πολύ. Ευχαριστώ.
(Χειροκρότημα)